GiliGold/VAD_KnessetCorpus huggingface dataset:
קריאה: הפנייה נועדה לתגבור של כ-460 אלף שקלים, תקציב הרבנות הראשית, בעיקר בשל הוצאה בלתי צפויה בפסק דין נגד הרבנות.
קריאה: אנחנו תומכים בהם ומתגברים אותם.
משה גפני: בעד אישור פנייה מספר 374 – פה אחד הפנייה אושרה
משה גפני: פניות מספר 375 ו-376 - המטה הקיברנטי הלאומי בנושא הסייבר.
אורי גבע: למעשה הרשות למשפט וטכנולוגיה מעבירה 267 אלף שקלים לתקצוב קמפיין הסברה בנושא הסייבר בהתאם לסיכום בין שני המשרדים.
אחמד טיבי: באיזה שפה יהיה הקמפיין?
אורי גבע: אני לא יודע.
אורי גבע: קודם צריך תקציב.
דרורה שטיינמץ: קודם צריכים לעגן את התקציבים ואחר כך לעשות.
אחמד טיבי: 270 אלף שקלים בלבד?
דרורה שטיינמץ: זה איגום מכמה משרדים.
דרורה שטיינמץ: זה קמפיין מאוד גדול.
משה גפני: אני רואה 267 אלף שקלים.
משה גפני: למה הכסף הזה מיועד?
אורי גבע: לחלקו של משרד המשפטים בקמפיין, להסברה בנושא סייבר.
פניה קירשנבאום: הם עושים איגום משאבים.
משה גפני: זה מגיע ממשרד המשפטים.
משה גפני: בעד אישור פניות מספר 375 ו-376 – פה אחד הפניות אושרו
משה גפני: יש רביזיה של חבר הכנסת אחמד טיבי.
משה גפני: עכשיו מתחיל מסע המכשולים.
משה גפני: תעשו לי טובה, תעשו את זה מהר.
משה גפני: יכולים היום לגמור אתו את הבעיה.
משה גפני: פנייה מספר 377 -
אורי גבע: הפנייה הזו נועדה בעיקרה לתגבר את הלשכה המרכזית לסטטיסטיקה לביצוע של כמה סקרים שלאחרונה סוכמו כאשר הראשון בהם הוא תגבור המפקד המתגלגל.
אורי גבע: זה החליף את מפקד האוכלוסין שהיה מבוצע בעבר פעם בעשור.
אורי גבע: עכשיו עושים אותו רצוף בכל שנה בתקציב קבוע, שזה יותר מדויק ויותר טוב.
אורי גבע: סקר פיאק שאנחנו עושים בהתאם לסיכום עם ה-OECD שהנושא שלו הוא תעסוקת מבוגרים.
אורי גבע: עוד מיליון שקלים לסקר ארוך טווח שהוא מעקב אחרי משפחות לאורך עשרות שנים.
אורי גבע: אנחנו מתקצבים 12 משרות שכבר עובדות במשרד ראש הממשלה בגלל התקציב הדו שנתי.
דרורה שטיינמץ: זה תגבור יחידות המינהל אצלנו עקב כניסה של הרבה יחידות חדשות למשרד כמו היחידה לתחליפי נפט, רעידות אדמה, מטה הקבירנטי ואין סוף יחידות שהוקמו במשרד.
שכיב מוראד שנאן: כמה מהמשרות הולכות לביטול עיוותים ושילוב בני מיעוטים בשירות המדינה?
מגלי והבה: העדפה מתקנת.
דרורה שטיינמץ: כל המשרות האלה מוצעות כאשר בנציבות המדינה, כאשר קובעים מכרזים, יש העדפה מתקנת.
אחמד טיבי: יש גישה חדשה של אחד מתוך שלושה.
אורי גבע: כשאתה בא לנציבות, הם אומרים לך שעכשיו, במכרז הנוכחי שאתה מגייס, אתה צריך לגייס אחוז מסוים של בני מיעוטים.
שכיב מוראד שנאן: אדוני היושב ראש, אנחנו צריכים לוודא את זה.
שכיב מוראד שנאן: חרדים אין בכלל ואני בשביל החרדים עושה רביזיה.
משה גפני: בעד אישור פנייה מספר 377 – פה אחד הפנייה אושרה
שכיב מוראד שנאן: רביזיה.
משה גפני: יש רביזיה של חבר הכנסת שכיב שנאן.
שכיב מוראד שנאן: אני עשיתי את זה בגלל החרדים.
משה גפני: פנייה מספר 378 – משרד החינוך
אורי שומרת: הפנייה נועדה לתקצב תשעים מיליוני שקלים בהוצאה מותנית בהכנסה לטובת יישום פרויקט השאלת ספרי לימוד בבתי הספר.
משה גפני: באיזה בתי ספר?
אורי שומרת: בכל הארץ.
אורי שומרת: הפרויקט אמור להיות מבוצע בכל הארץ.
שכיב מוראד שנאן: יש תקציב?
שכיב מוראד שנאן: איך זה מחולק?
מגלי והבה: אנחנו יכולים לקבל את רשימת החלוקה?
אורי שומרת: קודם כל, זאת הוצאה מותנית.
אורי שומרת: הפרויקט עובד כך שמנהל בית הספר מחויב לבצע הצבעה בקרב ההורים אם הם רוצים או לא רוצים את הפרויקט.
אורי שומרת: במידה ושישים אחוזים מההורים רוצים את הפרויקט, הפרויקט מבוצע בבית הספר כאשר המדינה תומכת בשנה הראשונה בפרויקט בתקצוב דיפרנציאלי.
אורי שומרת: כל הורה, כדי להשתתף בפרויקט, מחויב בתשלום של 280 שקלים.
אורי שומרת: הפנייה הזאת היא הוצאה מותנית בהכנסה.
אורי שומרת: כלומר, לאפשר את הגבייה מההורים על מנת שהפרויקט יבוצע באופן שוטף.
משה גפני: בעד אישור פנייה מספר 378 – פה אחד הפנייה אושרה
משה גפני: פניות מספר 379 עד 382 – רשות הטבע והגנים
רונית מורן: יש לנו מספר נושאים.
רונית מורן: הנושא הראשון הוא שיקום נזקי השריפה בכרמל.
רונית מורן: אנחנו דיברנו על זה במסגרת של המשרד להגנת הסביבה.
משה גפני: מי הרפרנט לעניין הזה?
משה גפני: יש מישהו שיודע לומר למה החלוקה הזאת?
רונית מורן: אני יכולה לומר.
רונית מורן: חלקו הגדול של הכסף עובר לרשות הטבע והגנים, כ-14 מיליון שקלים, לצורך ביצוע פרויקטים פיזיים של שיקום השריפה, חידוש ציוד וכל מה שקשור בזה.
משה גפני: מה החלק שעובר למשרד להגנת הסביבה?
רונית מורן: החלק שעובר למשרד הוא כל הממשק הביולוגי, הנחיה ביולוגית והתוויה של התוכנית המחקרית שתלווה את כל הפרויקט.
רונית מורן: הדבר הנוסף אצלנו הוא פרויקטים של השבת מים לטבע.
רונית מורן: אנחנו מדברים על כמה פרויקטים מאוד יפים, אם זה השבה של מים בנחלים שהם היום נחלי אכזב, להוריד את התסיסה של המים, לאפשר למים לזרם ולשקם את בית הגידול.
רונית מורן: פנייה נוספת היא שיקום הגן הלאומי עובדת.
רונית מורן: אנחנו מדברים כאן על החלטת ממשלה.
רונית מורן: איגום תקציבים.
רונית מורן: זה כמעט לחלק האחרון.
רונית מורן: מי שרוצה לבקר בעובדת, האתר התחיל לקבל פנים יפות ומשוקמות.
רונית מורן: מאוד מומלץ לבקר במקום.
רונית מורן: מיליון שקלים עבור תוכנית של עידוד פנאי ונופש לפי החלטת ממשלה.
רונית מורן: גם כאן זה איגום משאבים.
רונית מורן: אנחנו מדברים כאן על פתיחה של חניוני קמפינג, אתר אינטרנט שמעודד אנשים לצאת, ללון ולטייל בחיק הטבע.
אחמד טיבי: כמה ערבים יש ברשות להגנת הטבע?
משה גפני: לפני הערבים.
משה גפני: כמה עולה אתר האינטרנט?
משה גפני: סתם, מעניין אותי לדעת.
אחמד טיבי: זה יותר חשוב מערבים?
משה גפני: לא יותר חשוב.
משה גפני: לפני שמגיעים לדבר הרציני, קודם כל לדעת את הפרטים מסביב.
רונית מורן: במקרה אני יודעת.
רונית מורן: מדובר על סכום של כמאתיים אלף שקלים של הקמה ותחזוקה של האתר למספר שנים.
רונית מורן: אתם יכולים כבר עכשיו להקיש.
משה גפני: אם אני רוצה לעשות אתר ארצי, זה צריך לעלות יותר?
רונית מורן: אנחנו יוצאים במכרז.
רונית מורן: לקחנו את ההצעה הזולה ביותר.
משה גפני: בחינוך הפיננסי אתר האינטרנט עולה חמישה מיליון שקלים.
פניה קירשנבאום: זה אתר אחר לגמרי.
פניה קירשנבאום: זה אתר שכולל אמצעי למידה.
פניה קירשנבאום: זה אתר אינטר-אקטיבי יותר.
רונית מורן: אצלנו זה אתר אינפורמטיבי.
פניה קירשנבאום: זה ההבדל בעלויות.
משה גפני: בעד אישור פניות ספר 379 עד 382 – פה אחד הפניות אושרו
אחמד טיבי: שלושתנו.
מגלי והבה: שלושתנו רביזיה.
מגלי והבה: כי לרשות לא מגיע אפילו שקל עד שיתיישרו עם האזרחים.
אחמד טיבי: יש בעיה בעיקר עם הדרוזים.
משה גפני: היושב ראש הוא ג'ומס.
מגלי והבה: אז מה?
רונית מורן: יש לנו הרבה דרוזים שמועסקים ברשות.
רונית מורן: יש לנו עכשיו פעילות ענפה.
מגלי והבה: תגידי לנו שם של מישהו.
רונית מורן: סלמן אבו רוקון.
אחמד טיבי: את סלמן אבו רוקן אמרנו כבר?
אחמד טיבי: כל הזמן סלמן אבו רוקון.
אחמד טיבי: עשרים שנים סלמן אבו רוקון.
אחמד טיבי: חוץ ממנו אין דרוזי אחר.
רונית מורן: בהחלט יש.
רונית מורן: סעיד מחורפיש.
אחמד טיבי: בן דוד שלו.
משה גפני: הגשתם רביזיה.
משה גפני: לפני שאני מביא את הרביזיה של חברי הכנסת לוועדה, אני מבקש רשימה כמה עובדים ערבים ברשות הטבע והגנים.
אחמד טיבי: ערבים וחרדים.
פניה קירשנבאום: גם אני מצטרפת לרביזיה ואני רוצה לדעת גם כמה דוברי רוסית עובדים ברשות.
אחמד טיבי: יש הבדל אחד.
אחמד טיבי: דוברי הרוסית הם יהודים במקור.
אחמד טיבי: כולם יהודים שם ולא חשוב אם הם דוברי רוסית או דוברי עברית.
אחמד טיבי: כאן אין ערבים ואין דרוזים.
רונית מורן: רונית מורן.
אחמד טיבי: והסבתא שלה מליטא.
רונית מורן: לא.
רונית מורן: בעלי מעיראק, סבתא אחת מיוגוסלביה, סבתא שנייה דור שביעי מהעיר העתיקה ירושלים.
משה גפני: אם את יכולה לתת לנו מספר – לא שמות – של עובדים.
משה גפני: נשמח מאוד.
שכיב מוראד שנאן: לא, אדוני היושב ראש, אנחנו רוצים משהו אחר.
שכיב מוראד שנאן: יש שם בעיה של קביעות, יש בעיה של עובדים ארעיים, יש בעיה של עובדי קבלן.
משה גפני: כמה עובדים יש ברשות הטבע והגנים?
שכיב מוראד שנאן: יש עובדים אבל הם לא עובדים של הרשות.
פניה קירשנבאום: למה אתה לא שואל כמה חרדים עובדים?
רונית מורן: ברשות הטבע והגנים יש כאלף עובדים, מתוכם 500 עובדים קבועים חודשיים.
רונית מורן: יש לנו בערך כ-300 תקנים של עובדים שהם עובדים עונתיים.
רונית מורן: מה שקורה זה שיש לנו הרבה אתרים שיש בהם פיקים, כלומר, יש איזה שהן עונות מסוימות שצריך יותר עובדים ועונות מסוימות בהן צריך פחות עובדים.
רונית מורן: לכן אנחנו קולטים עובדים יומיים כעובדים ארעיים אך ורק לנושא של קליטת מבקרים.
שכיב מוראד שנאן: במקרה רובם דרוזים.
רונית מורן: אנחנו מגייסים עובדים יומיים מתוך האזור.
רונית מורן: ברגע שיש לך באזור למשל של נחל עיון, אתה מעדיף לקחת סטודנטים מתל חי ומקריית שמונה.
רונית מורן: אם אתה נמצא בנחל עמוד, יכול להיות שתהיה העדפה לקחת עובדים מהאזור, יכול להיות מחורפיש או ממקום אחר.
שכיב מוראד שנאן: לא איכפת לי שיהיו מכפר שמאי או ממירון.
רונית מורן: אין לנו שום בעיה של העדפה מתקנת לכאן או לכאן.
רונית מורן: כל אחד זכאי להגיש בקשה.
שכיב מוראד שנאן: כמה מתוך ה-500 העובדים הקבועים הם בני מיעוטים בכלל ולא רק דרוזים?
רונית מורן: אני לא רוצה לתת לך תשובה כי אני לא יודעת.
רונית מורן: אם אני לא טועה, דרוזים יש לנו.
רונית מורן: אני מכירה לפחות 10-15 עובדים שאני מכירה אותם.
רונית מורן: גם ערבים אני מכירה.
רונית מורן: כמה עובדים, אני לא יכולה לומר כרגע מספרים.
רונית מורן: אין לנו שום בעיה.
רונית מורן: אגב, גם לא לנשים.
רונית מורן: גם נשים יכולות להיות מנהלות אגף תקציבים.
שכיב מוראד שנאן: אנחנו בעד לשלב יותר נשים ערביות בתוך הרשות.
שכיב מוראד שנאן: אני מתחייב להעביר לך קורות חיים עד אין סף של נשים ולא להעביר גבר אחד.
רונית מורן: אני יכולה לומר לך שאני פרסמתי עכשיו מכרז לכלכלן אצלי וקיבלתי מאה מועמדים.
רונית מורן: אגב, בחרתי בסוף מועמד, בחור דתי מקסים, ולא קיבלתי פנייה לא מערבי אחד ולא מדרוזי אחד.
משה גפני: לא מסתדר הדבר הזה של גם בחור דתי וגם נחמד.
רונית מורן: גם אם יש איזה שהן בעיות, אנחנו מדברים על פרויקטים שהם חשובים.
רונית מורן: שיקום הכרמל הוא פרויקט חשוב מאין כמוהו.
רונית מורן: אנחנו עכשיו לפני עונת החורף וחשוב לנו לקבל את התקציב.
רונית מורן: הפרויקט הזה משרת את האוכלוסייה בדלית אל כרמל, בעוספייה ואת כולנו.
רונית מורן: הפרויקט של שיקום בתי גידול לחים הוא פרויקט שהוא חשוב לטבע.
שכיב מוראד שנאן: בגלל זה יש תוכניות מתאר בדלית אל כרמל ובעוספייה ויש 5,400 בתים עם היתרים שקיבלו מהרשות הפלשתינית ולא מוכרים במדינת ישראל.
שירלי ברנע: כמו שרונית אמרה, הפנייה הזאת בעיקרה מיועדת לשיקום הכרמל.
שירלי ברנע: זה תקציב שמיועד לשרת גם את האוכלוסייה עליה מדברים וחבל לעכב את זה.
שכיב מוראד שנאן: אנחנו מעכבים את זה עד שרשות הטבע והגנים תיתן תשובות לגבי תוכניות המתאר של דליה ועוספייה.
מגלי והבה: מילא אחמד טיבי שלא שירת בצבא ולכן הוא לא כועס, אבל לא כך הוא לגבי אלה ששירתו.
רונית מורן: עונת החורף מגיעה.
רונית מורן: אנחנו חייבים לצאת למכרזים כי ברגע שמתחילה נביטה חוזרת בעונה השנייה, יש בעיה.
שכיב מוראד שנאן: אנחנו מוכנים לבטל את כל היומנים שלנו כדי להגיע פעם אחת לדיון אמיתי אתכם.
מגלי והבה: שיושב ראש רשות שמורות הטבע יבוא לכנסת.
שכיב מוראד שנאן: אנחנו נלך אליו.
ציון פיניאן: הוא מתכוון ליומנים של 2014.
רונית מורן: אין לנו שום בעיה לקבוע דיונים.
רונית מורן: אני מאוד מבקשת לא לעכב את הפנייה.
שירלי ברנע: אני מבקשת בכל לשון של בקשה.
שירלי ברנע: שיקום הכרמל הוא פרויקט לאומי.
משה גפני: מי זה יושב ראש רשות הטבע והגנים?
רונית מורן: שאול גולדשטיין, הוא המנכ"ל.
רונית מורן: אני רוצה לבקש אם אפשר לקיים ישיבה עם שאול גולדשטיין המנכ"ל שלנו.
רונית מורן: אני בטוחה שהוא ישמח.
משה גפני: מי היושב ראש?
רונית מורן: היושב ראש בדיוק עכשיו התחלף.
רונית מורן: כרגע אין לנו יושב ראש.
רונית מורן: מנכ"ל הרשות הוא שאול גולדשטיין, בחור מקסים, ואני בטוחה שהוא ישמח לארח, אבל אנא, אל תכרכו אחד בשני ואל תעצרו לנו.
מגלי והבה: לא יעזור לך.
מגלי והבה: אנחנו מכירים את דוח מבקר המדינה ומכירים את הרשות.
משה גפני: מבחינת התקנון יש לנו אפשרות להצביע בעוד חצי שעה ולהפיל את הרביזיה.
משה גפני: אף אחד לא יעשה את זה.
משה גפני: אנחנו לא נפיל את הרביזיה.
משה גפני: אנחנו לא נוהגים לעשות כך בוועדה אלא הכול אנחנו רוצים לעשות בהידברות.
משה גפני: עד שהיו דיונים עם האוצר והגיע הכסף הזה, עבר זמן.
משה גפני: אני מציע שתאמרו למנכ"ל שלכם שיקבע פגישה עוד היום עם חברי הכנסת.
משה גפני: אני מקווה שיגיעו להסכמה ואז הם יסירו את הרביזיה והכסף ישוחרר.
שכיב מוראד שנאן: אדוני היושב ראש, כבר מתו אנשים כתוצאה מחיבורי החשמל.
משה גפני: זה לא קשור אליהם.
שכיב מוראד שנאן: הכול מתחיל ונגמר בכרמל.
מגלי והבה: היושב ראש, הסיכום שלך מקובל.
משה גפני: אני מרוגז יותר ממה שהם מרוגזים.
משה גפני: אני חושב שהמדינה צריכה להמשיך להתנהל ואני חושב שיש כאן נושאים מאוד חשובים של השריפה בכרמל שצריך לשקם.
משה גפני: אין ויכוח לגבי הדבר הזה.
משה גפני: אני לא חושב שחברי הכנסת מתווכחים.
משה גפני: צריך לבקש משאול גולדשטיין לקבוע פגישה.
משה גפני: עם מי מכם לתאם את הפגישה הזאת?
מגלי והבה: אתי.
שכיב מוראד שנאן: 050-6223135.
משה גפני: תתאמו את הפגישה.
משה גפני: אני מבקש ללכת לקראת העניין כי ההעברה היא מאוד חשובה.
משה גפני: פניות מספר 384 עד 386 – חינוך
אורי שומרת: הפנייה נועדה להעברת עשרה מיליון ומאתיים אלף שקלים חדשים למטרות הבאות: סך של שני מיליון שקלים במזומן מהמשרד לפיתוח נגב והגליל לתקציב מינהל הפיתוח של משרד החינוך עבור שיפוץ מוסדות חינוך בפריפריה.
אורי שומרת: סך של שישה מיליון ומאתיים אלף שקלים עבור שיפוצי מוסדות חינוך.
אורי שומרת: סך שדל שני מיליון שקלים עבור הקמת מוסד חינוך טכנולוגי בגולן.
משה גפני: בעד אישור פניות מספר 384 עד 386 – פה אחד הפניות אושרו
משה גפני: פנייה מספר 387 – המשרד לביטחון פנים
אסף וסרצוג: הפנייה נועדה לבצע שינויים פנימיים בתקציב השכר והגמלאות במשטרת ישראל ובשירות בתי הסוהר.
משה גפני: בעד אישור פנייה מספר 387 – פה אחד הפנייה אושרה
אחמד טיבי: שירות בתי הסוהר.
משה גפני: נציב שירות בתי הסוהר יהיה כאן בשבוע הבא.
אחמד טיבי: אני צריך אותו היום.
משה גפני: אלה גמלאות.
משה גפני: זה יוצא לא טוב.
משה גפני: יש שם גם ערבים.
שכיב מוראד שנאן: אין שם ערבים.
משה גפני: שירות בתי הסוהר.
משה גפני: אחמד, אל תפגע בזה.
משה גפני: אל תפגע בעובדים.
אסף וסרצוג: הפנייה התקציבית נועדה לתגבור תקציב המשטרה בסך של 30 אלף ו-500 אלפי שקלים כמפורט.
אסף וסרצוג: סך של 26 אלף ו-500 אלפי שקלים לטובת אבטחת הרכבת הקלה בירושלים בהתאם לסיכום בין משרד האוצר, משרד התחבורה והמשרד לביטחון פנים וסך של 4,000 אלפי שקלים עבור פיתוח מערכת HR חדשה במשטרה.
אסף וסרצוג: כמו כן הפנייה נועדה לבצע שינויים פנימיים במשטרה ובמשרד לביטחון פנים ולהסדרת השתתפויות שונות במשטרה.
משה גפני: בעד אישור פניות מספר 314 עד 317 – פה אחד
משה גפני: מה לגבי השאלות ששאלנו אותך?
אסף וסרצוג: שלחתי מכתב במייל אבל אני אשמח להסביר גם עכשיו.
אסף וסרצוג: בהסכם הזכיין שנחתם, נקבע שהמדינה תהיה אחראית לתקצוב אבטחת הרכבת הקלה עצמה והזכיין עצמו יהיה אחראי לתקצוב התשתיות, שזה אומר המוסכים, מתקני המתנה וכן הלאה.
משה גפני: כאשר הפנייה הזאת עלתה, אני שאלתי למה אין ועדת ערר ולמה לא מאשרים את החוק של ועדת ערר.
אסף וסרצוג: לא, לא זאת הייתה השאלה.
אסף וסרצוג: זאת שאלה אחרת.
משה גפני: היו לי גם שאלות כאלה.
משה גפני: מה שקרה בינתיים זה שאישרו את הצעת החוק שלנו, של כמה חברי כנסת, והיא עברה בקריאה טרומית אבל בינתיים חברת סיטיפס הקימה כבר ועדת ערר.
משה גפני: זאת אומרת, אם אתה מקבל קנס ברכבת הקלה, אתה יכול להגיש ערר לוועדת הערר.
אסף וסרצוג: לצערי על זה משרד התחבורה יצטרך לענות.
משה גפני: הוא לא צריך לענות.
משה גפני: אני עונה.
משה גפני: אני אומר שלפעמים לעכב תקציב מביא לתוצאות מעניינות לטובת הציבור.
שכיב מוראד שנאן: אדוני היושב ראש, הודעה אישית.
שכיב מוראד שנאן: מאחר שמתוכננת לי פגישה אישית בקרוב מאוד עם מנכ"ל משרד ראש הממשלה, אני מבקש להסיר את הרביזיה שלי לגבי תקציב הסקרים.
משה גפני: חשבתי של רשות הטבע והגנים.
משה גפני: פנייה מספר 350 -
אורי גבע: אנחנו מתגברים את ההוצאה המותנית בהכנסה של משרד ראש הממשלה בסך של כמיליון ו-200 אלף שקלים.
אורי גבע: זה בהתאם להקצאת הוועדה הציבורית לקביעת ייעוד עיזבונות המדינה באפוטרופוס הכללי, לפעילויות שונות.
משה גפני: מה זה שני מיליון לשיעור ייצוג הנשים במישור המוניציפאלי?
דרורה שטיינמץ: זה פרויקט של הרשות למעמד האישה שהיא יוצאת בקמפיין לעידוד תעסוקת נשים מכל המגזרים.
משה גפני: מה זה ייצוג נשים במישור המוניציפאלי?
דרורה שטיינמץ: זה ברשויות המקומיות.
משה גפני: לקבל נשים בעבודה ברשויות המקומיות.
שכיב מוראד שנאן: אני אעזור לך.
שכיב מוראד שנאן: בכל רשות מקומית נציגה של מעמד האישה.
משה גפני: מה עושים עם שני מיליון השקלים?
דרורה שטיינמץ: זה פרויקט לעודד נשים להשתייך למעגל הזה ולקלוט אותן ברשויות.
שכיב מוראד שנאן: אלה תקנים.
דרורה שטיינמץ: לא, אלה לא תקנים.
דרורה שטיינמץ: זה כסף.
משה גפני: מה משרד ההסברה בעניין הזה?
דרורה שטיינמץ: זה שמונה מיליון שקלים במסגרת הקצאת עודפים.
משה גפני: יש שני מיליון שקלים עבור העלאת שיעור ייצוג הנשים במישור המוניציפאלי.
דרורה שטיינמץ: נכון.
דרורה שטיינמץ: יש מיליון ו-250 שקלים עבור הקמת אתר הנצחה ליהודי אתיופיה שעלו מסודן.
דרורה שטיינמץ: יש שמונה מיליון שקלים למשרד ההסברה והתפוצות בגין העברת עודפים משנת 2011.
משה גפני: בעד אישור פנייה מספר 350 – פה אחד הפנייה אושרה
משה גפני: אנחנו חוזרים לעמוד 14.
משה גפני: פנייה מספר 351 -
עמית סדן: אני מתנצל על האיחור.
עמית סדן: הפנייה נועדה לבצע את השינויים הבאים: בתקציב רשות האוכלוסין וההגירה, תקצוב תוספת של 13 תקני עבודה בלתי צמיתה, ומיליון ו-954 אלף שקלים עבור הקמתו ותפעולו של בית הדין לערערים בהתאם לתיקון חוק בנושא.
עמית סדן: תקצוב של 5.5 מיליון שקלים עבור מערך המחשוב של רשות האוכלוסין וההגירה ותקצוב של שלושה מיליון שקלים עבור עידוד יציאה מרצון של מסתננים מגבול מצרים.
עמית סדן: וכן ביצוע שינויים פנימיים במשרד.
משה גפני: בעד אישור פנייה מספר 351 – פה אחד הפנייה אושרה
משה גפני: פניות מספר 257 ו-258 – רשות המים אין רפרנט.
משה גפני: פניות מספר 390 ו-391 – החטיבה להתיישבות
קריאה: הפנייה נועדה לתקצוב מספר נושאים.
קריאה: שבעה מיליון שקלים לרכישת קרווילות למפוני מגרון, 13 מיליון שקלים לתשתיות התיישבותיות שונות בהתאם לסיכום בין המשרדים, מיליון שקלים לתקצוב החלטת ממשלה בעניין תכנון ישובים במבואות ערד, ו-4.5 מיליון שקלים לכפרי סטודנטים בהתאם להחלטת ממשלה בנושא.
משה גפני: בעד אישור פניות מספר 390 ו-391 – פה אחד הפניות אושרו
קריאה: הפנייה נועדה לתקצוב 27 מיליון שקלים לפעולות אכלוס חוזר בדיור הציבורי.
קריאה: מדובר בשיפוצים לדיירי הדיור הציבורי והעלאת רמת הדירות.
קריאה: כמו כן תקצוב תוכניות המיעוטים השונות בתחום הבינוי והשיכון, מוסדות ציבור.
משה גפני: מה זה 38.5 בהרשאה להתחייב בהתאם לתוכנית הרוחב למגזר המיעוטים?
קריאה: את זה בדיוק התחלתי להסביר.
קריאה: מתוקצבות כאן שלוש תוכניות רוחב למגזר המיעוטים.
קריאה: החלטה על המגזר הדרוזי והצ'רקסי, החלטה על המגזר הבדואי ---
משה גפני: הדרוזים והצ'רקסים, איפה?
קריאה: זה כל הישובים הדרוזים והצ'רקסים.
קריאה: כל כולם.
קריאה: בשלושת התוכניות יש שלוש מטרות שמתוקצבות.
קריאה: אלה מוסדות ציבור, שיקום תשתיות במרחב העירוני, כבישים ודברים כאלה.
משה גפני: זה אחד.
משה גפני: זה הדרוזים והצ'רקסים.
קריאה: מה שאני אומר, זה נכון לשלושת התוכניות.
קריאה: אני אומר קודם את התוכניות ואחר כך אומר מה נעשה בהן.
קריאה: אחד, הדרוזים והצ'רקסים.
קריאה: השני, הבדואים בצפון, כלל יישובי הבדואים בצפון, והשלישי זאת תוכנית החומש לפי החלטת ממשלה 1539, תוכנית פיילוט ל-13 ישובים.
קריאה: אלה שלושת התוכניות.
שכיב מוראד שנאן: אתה מדבר על התוכנית של ברוורמן.
שכיב מוראד שנאן: התוכנית של הבדואים בצפון, התוכנית של הדרוזים והצ'רקסים.
שכיב מוראד שנאן: זה בתוך ה-680 או שזאת תוספת?
קריאה: זה מתוך ה-680.
קריאה: זה תקצוב של חלק מה-680.
קריאה: הנושאים המתוקצבים הם כדלקמן: אחד, מוסדות ציבור.
קריאה: שני, תשתיות ותיקות.
קריאה: שלישי, תכנון תב"עות בקרקע מדינה.
קריאה: רביעי, תכנון תב"עות בקרקע פרטית.
קריאה: חמישי, סבסוד פיתוח בקרקע מדינה ובקרקע פרטית.
קריאה: אלה הנושאים המתוקצבים.
שכיב מוראד שנאן: כמה כסף לא מנוצל נותר מתוך התוכניות האלה
קריאה: לשנים האלה, זה מלוא הניצול לשנת 2012.
קריאה: זה מלוא התקצוב.
מגלי והבה: מה פתאום?
מגלי והבה: כל משרד מדווח אחרת או כל פקיד מדווח אחרת?
קריאה: לתחום הבינוי והשיכון, זה מלוא התקצוב לשנת 2012.
מגלי והבה: היה כאן נציג שלהם בוועדת המשנה ודיווח על שלושים אחוזים תקצוב.
משה גפני: זה משרד השיכון?
משה גפני: אתה יודע לענות לו?
קריאה: זאת החלטת הממשלה.
משה גפני: את זה הבנו, אבל השאלה היא אם יש ביצוע.
משה גפני: אתם מערבים כאן כמה שאלות.
משה גפני: מה שהוא טוען זה שזה ניצול מלא של הכסף.
קריאה: תקצוב.
קריאה: לא אמרתי ניצול.
משה גפני: אני מתכוון לתקצוב.
קריאה: תקצוב מלא לפי החלטת ממשלה.
שכיב מוראד שנאן: שהיא מחלקת את זה לארבע שנים, 680 מיליון שקלים.
שכיב מוראד שנאן: יש כאן שלוש תוכניות.
שכיב מוראד שנאן: השאלה אם זה תקצוב מלא בשלושת התוכניות.
קריאה: מלא ואפילו כולל הקדמות בתחומים מסוימים.
מגלי והבה: זה לא מה שנטען בוועדת משנה.
מגלי והבה: נאמר שעד עכשיו יש ביצוע של שלושים אחוזים.
שכיב מוראד שנאן: אדוני היושב ראש, בגלל זלזול בוועדת המשנה, אני קמתי והלכתי.
שכיב מוראד שנאן: לא היה אחד שייתן תשובה נורמאלית ולא הביאו שום דבר מסודר.
שכיב מוראד שנאן: ציפינו לראות מצגת בה אומרים את מה שאדוני אומר עכשיו, שבשנת 2012 יש כך וכך תקצוב ובשנת 2013 יש כך וכך תקצוב.
קריאה: לא הייתי בוועדת המשנה.
קריאה: יכול להיות שהתקצוב הוא במשרדים אחרים.
שכיב מוראד שנאן: אם פעם אחת יבואו עם משנה סדורה האומרת מה יש - כשבאים לוועדת הכספים לבקש, לא שואלים את השאלה מה זה אלא יודעים.
משה גפני: מה זה 27 מיליון שקלים שיפוצים בדיור הציבורי?
קריאה: מדובר בשיפוצים לאכלוס חוזר.
קריאה: ברגע שדירה מתפנה, דייר שנכנס לדיור הציבורי מקבל דירה משופצת.
קריאה: הכסף מיועד לשיפוצי דירות בדיור הציבורי.
משה גפני: מה זה מיליון שקלים אבטחה במזרח ירושלים?
משה גפני: זה עוד הפעם חוזר על עצמו.
קריאה: הנושא מתואם עם המשרד.
קריאה: מדובר בתקצוב לרכישת רכב ביטחון.
משה גפני: בעד אישור פניות מספר 388 ו-389 – פה אחד הפניות אושרו
משה גפני: פנייה מספר 371 -
רן רזניק: הפנייה הזאת נועדה לתקצוב תוספת של שישים תקני כוח אדם למינהל אכיפה והסדרת חוקי התעשייה במסגרת סיכום משרדי, במסגרת יישום החלטת ממשלה 4193.
רן רזניק: שישים תקני כוח אדם, מפקחים לאכיפת חוקי התעשייה במסגרת סיכום משרדי שהושג לתגבור של 120 מפקחים על פני שנתיים במינהל אכיפה והסדרת חוקי עבודה, במסגרת יישום החלטת הממשלה 4193.
משה גפני: זה כולל שעות עבודה ומנוחה?
משה גפני: זה כולל עבודת נוער?
משה גפני: זה כולל הכול?
רן רזניק: בוודאי עם דגש על חמשת החוקים המרכזיים בדרך כלל, חוקי שכר, שעות עבודה ומנוחה, שכר מינימום.
רן רזניק: מינהל אכיפה והסדרת חוקי עבודה.
רן רזניק: כלל חוקי העבודה במשק.
רן רזניק: בדרך כלל הוא מנסה להתמקד באכיפה של חמשת החוקים משפיעי השכר כאשר החלטת הממשלה אמרה שהוא צריך להתמקד בעובדים עם שכר נמוך יחסית.
משה גפני: מה אלה חמשת החוקים בהם צריך להתמקד?
רן רזניק: חמשת חוקים משפיעי השכר.
רן רזניק: אני לא זוכר.
רן רזניק: אם הוועדה תרצה, אני אשמח להעביר אותם.
רן רזניק: זה נדבך ראשון בפנייה.
רן רזניק: יש עוד שני נדבכים.
משה גפני: יש חוק שכר נוער, חוק עבודת נוער.
רן רזניק: הוא אחד מאותם חוקים.
משה גפני: חוק שעות עבודה ומנוחה.
רן רזניק: לפי דעתי יש עשרים חוקי עבודה עליהם אחראי מינהל אכיפה והסדרת חוקי עבודה.
משה גפני: למה מוסיפים את התקנים האלה?
משה גפני: היה צורך?
רן רזניק: הממשלה החליטה שיש צורך והחליטה שמטרתה להגדיל את מספר המפקחים מעבר לממוצע הבינלאומי ואותה תוספת של 120 מפקחים יביא לכך שמצבת כוח האדם תעמוד על למעלה ממאתיים מפקחים.
שכיב מוראד שנאן: אלה המפקחים שהולכים למקומות העבודה ובודקים את אופן העסקת האנשים?
רן רזניק: בדיוק.
שכיב מוראד שנאן: זה דבר חיוני.
רן רזניק: זה הנדבך הראשון בפנייה.
רן רזניק: הנדבך השני בפנייה הוא תוספת תקצוב של תקן כוח אדם לאגף למעונות יום עבור ניהול מערך בינוי מעונות היום.
רן רזניק: כפי שהוועדה בוודאי יודעת יוקצו בחומש הקרוב קרוב ל-700 מיליון שקלים לבינוי מעונות יום כאשר הוסכם על תקצוב פרויקטור לטובת המיזם הזה.
רן רזניק: מעבר לכך, הפנייה נועדה לתקצוב סך של כ-1.7 מיליון שקלים עבור תוספת של מאתיים תלמידות ערביות למערכת החינוך המקצועית במשרד התעשייה.
רן רזניק: במסגרת החלטת ממשלה 4193 על עידוד תעסוקת אוכלוסייה ערבית, הוחלט על הגדלת מספר התלמידות הערביות למערכת החינוך המקצועית במשרד התעשייה.
רן רזניק: למשרד התעשייה.
שכיב מוראד שנאן: לא, איזה בתי ספר מקבלים אותו?
מגלי והבה: יש בית ספר אחד.
שכיב מוראד שנאן: לאיזה בתי ספר?
רן רזניק: אתה שואל איזה מוסדות, אבל אני לא יודע.
רן רזניק: אני אוכל לברר ולהחזיר תשובה לוועדה.
רן רזניק: שואלים איזה בתי ספר הולכים להרחיב, ובשמחה אוכל להעביר פירוט לוועדה.
שכיב מוראד שנאן: איזה בתי ספר מקצועיים.
שכיב מוראד שנאן: יש תקצוב לבתי ספר מקצועיים כאשר כל בית ספר מקבל מספר תלמידים ומשרד התעשייה משתתף בהפעלת בית הספר.
שכיב מוראד שנאן: כאן הם מוסיפים מאתיים תקנים אבל לא ברור לאיזה בתי ספר.
מגלי והבה: הוא אמר שהוא יעביר אלינו את הרשימה.
משה גפני: אני רוצה לדעת מה זה ה-61 תקנים.
משה גפני: כתוב 61 תקנים.
רן רזניק: שישים תקנים.
משה גפני: העברת 61 תקני כוח אדם.
רן רזניק: שישים תקנים זה למינהל אכיפת חוקי עבודה ועוד תקן אחד הוא פרויקטור לפרויקט בינוי מעונות יום של משרד התעשייה.
רן רזניק: הממשלה החליטה על הקצאת 700 מיליון שקלים.
משה גפני: את זה שמעתי והבנתי, אבל מה זה התקן הזה?
רן רזניק: הוא יהיה אחראי על מבחני התמיכה, על היישום שלהם בשטח ושזה מנוצל כהלכה.
משה גפני: בעד אישור פנייה מספר 371 – פה אחד הפנייה אושרה
משה גפני: אני רוצה דיון עם משרד התעשייה.
משה גפני: אני לא אעכב את זה הרבה זמן.
משה גפני: יכול להיות שאני אדבר עם השר היום או מחר.
שכיב מוראד שנאן: השר בחוץ לארץ.
משה גפני: אני אדבר אתו בטלפון.
שכיב מוראד שנאן: בגלל ששר התעשייה הוא בחור טוב וצפוני, כל הזמן פוגעים בו, מסכן.
שכיב מוראד שנאן: כל אחד עושה רביזיה עליו.
משה גפני: אני לא פוגע בו.
משה גפני: אתה לא יודע, אבל הוא נקרא החבר השישי ביהדות התורה.
שכיב מוראד שנאן: אז יש לכם שבעה.
ציון פיניאן: הוא אישר את זה.
ציון פיניאן: בשיחת טלפון זה יסתדר.
משה גפני: אני צריך לדבר אתו.
מגלי והבה: לגבי התקנים או בכלל?
משה גפני: לגבי ה-61 תקנים.
משה גפני: אני חושב שזה יהיה פחות זמן מהנושא של רשות הטבע והגנים.
שכיב מוראד שנאן: אתה יודע כמה פעמים שיקרו אותנו ברשות הטבע והגנים?
מגלי והבה: משרד התעשייה הבטיח ניידת.
משה גפני: דיברנו על כך שנצרף לחוק הזה את הנושא של המשכנתאות ופטור ממס לאחר שמונה שנים, אבל נשאיר עכשיו את העניין הזה וקודם כל נתחיל להתקדם בחוק.
משה גפני: אם נספיק גם טכנית – משום שאני מבין שיש כאן חוק לא קטן – להתקדם בעניין הזה, בסדר.
משה גפני: אני לא מאמין בחוק הזה.
משה גפני: אני מאמין בקדוש ברוך הוא.
ראובן קוגן: אנחנו גם וגם.
ראובן קוגן: מבחינתנו זה לא פוסל אחד את השני.
משה גפני: אני רק אמרתי שאני לא חושב שהחוק הזה יעשה משהו דרמטי, אבל נראה.
משה גפני: אגב, ראיתי בעיתונים שעשיתם את האסיפה עם המוסדיים ואמר שר האוצר שכל חברה יכולה להקים בניין להשכרה.
משה גפני: אני הבנתי מכם שזאת לא כל חברה אלא רק המוסדיים.
ראובן קוגן: כל חברה יכולה להקים אבל הפטור הוא רק למוסדיים.
משה גפני: על זה אני מדבר.
משה גפני: דבר אחד אי אפשר לקחת לך וזה חוש ההומור.
ראובן קוגן: זה עניין של ירידה לפרטים.
ראובן קוגן: למדתי את זה מדפי הגמרא.
משה גפני: למדת טוב.
משה גפני: אני הבנתי ששר האוצר דיבר על כך שכל חברה שבונה דירות להשכרה, תקבל פטור ממס שבח, אבל לא היא אלא אנחנו מדברים רק על המוסדיים.